Я зэфIэкIыр щагъэлъагъуэ
Ингушым щекIуэкIа дзэ-хэкупсэ зэхыхьэм Аушыджэр къуажэ курыт школым и еджакIуэхэм Къэбэрдей-Балъкъэрым и щIыхьыр щахъумащ. Кавказыр нэмыцэ-фашист зэрыпхъуакIуэхэм къызэрыIэщIагъэкIыжрэ илъэс 70 зэрырикъум теухуауэ къызэрагъэпэща Iуэхугъуэм Къэбэрдей-Балъкъэрым, Ингушым, Дагъыстэным щыщ ныбжьыщIэхэм я зэфIэкIыр щагъэлъэгъуащ.
Аушыджэр къуажэм и «Хэкупсэ» клубым и унафэщI Къардэн Альберт къызэрыджиIамкIэ, я гъэсэнхэм пейнтболымкIэ зэпеуэм зэфIэкI хъарзынэ щаIащ, апхуэдэу ахэр конференцхэмрэ нэгъуэщI зэIущIэхэмрэ хэтащ.
Спорт зэхьэзэхуэхэм къарикIуахэм япкъ иткIэ, КъБР-м щыщ еджакIуэхэм ЩIалэгъуалэ IуэхукIэ федеральнэ агентствэм, Урысейм и Патриот центрым, Ингуш республикэм ЩIалэгъуалэм я IуэхухэмкIэ и комитетым я фэеплъ тхылъхэмрэ дипломхэмрэ къыхуагъэфэщащ.
Кужоновэ Эльмирэ.
